Vedtægter for Lusitanoforeningen i Danmark Praktisk information (pr. januar 2024):   
• CVR nr. 34781400   
• Bank konto Reg. nr. 4314 konto nr. 3172157033   
• Mail bestyrelsen@lusitanoforeningen.dk   
• Hjemmeside www.lusitanoforeningen.dk   
• Facebook side www.facebook.com/lusitanoforeningen   
• Lukket medlems FB gruppe www.facebook.com/groups/Lusitanoforeningen

**Punkt 1. Almindelige bestemmelser/Generelt**   
  
1) Foreningens navn er Lusitanoforeningen i Danmark (herefter beskrevet som Foreningen).   
  
2) Foreningen og vedtægterne blev stiftet 13. december 2006, Teglbrændergården.   
  
3) Vedtægtsændringer (§3 og ny § 10) d. 21/8-2007. Ændret (§ 5 og 8) maj 2009. Ændret juni 2013. Ændret februar 2022. Vedtægterne fornyet – godkendt Generalforsamlingen /01-2024  
  
4) Foreningens hjemsted er altid formandens adresse.   
  
5) Foreningens formål er at fremme avlen og kendskabet til Puro Sangue Lusitano racen i Danmark.  
  
6) Foreningen er optaget under den portugisiske stambogsførende forening Associação Portuguesa de Criadores do Cavalo Puro Sangue Lusitano (APSL) og skal til enhver tid følge dennes avlsmål, regler og retningslinjer.   
  
7) Foreningen håndterer alle registreringer af bedækninger, føl/heste, ejerskifte og lign. i Danmark. Registreringerne foregår via bestyrelsen, i tæt samarbejde med APSL og kan ses online på www.cavalolusitano.com/en/stud-book/public-access-to-the-stud-book  
8) Foreningen står for alle avls-kåringer og bedømmelser i DK, i samarbejde med APSL dommer.  
  
9) Foreningen fremmer kendskab til Lusitano racen, ved   
a. Foreningen deler opslag/artikler/vidensdeling og information via primært hjemmesiden, Facebooksiden og en lukket FB medlemsgruppe og pr. e-mail til medlemmerne.  
  
b. Foreningen promoverer dansk ejede avlshingste og Lusitano heste til salg og Lusitano relaterede arrangementer.  
  
c. Foreningen/Bestyrelsen besvarer henvendelser og spørgsmål omkring racen, ride-traditionerne i Portugal, vejleder Lusitano hesteejere, vejlede om fakta omkring køb/salg.  
10) Foreningen er en ikke-kommerciel forening.   
a. Foreningen er objektiv og har ikke heste til salg, formidler ikke heste og fremhæver ikke nogle avlsheste, avlere eller arrangementer frem for andre.   
**Punkt 2. Bestyrelsens drift af foreningen**  
  
1) Bestyrelsen har ansvaret for foreningens drift og virker for dens formål.   
  
2) Bestyrelsesmedlemmer skal være medlem af foreningen, være fyldt 18 år og bosiddende i Danmark   
  
3) Bestyrelsen vælges på ordinær generalforsamling   
  
~~4~~) Bestyrelsen skal bestå af min. 3 og max. 7 medlemmer~~.~~  
5) Bestyrelsen skal bestå af følgende funktioner:   
- Formand  
- Næstformand  
- Kasserer  
- Evt. Sekretær  
- Evt. SOME repræsentant / Hjemme side ansvarlig  
- Evt. bestyrelsesmedlem  
- Evt. bestyrelsesmedlem

6) Bestyrelsen skal opretholde kontinuitet i Foreningen.   
a. Formand og næstformand er aldrig på valg samtidig og vælges for 2 år ad gangenb. Øvrige medlemmer er skiftevis på valg, så der er henholdsvis 3 eller 4 bestyrelsesmedlemmer på valg ad gangen og vælges for 2 år af gangen.   
c. En evt. Suppleant behøver ikke at deltage på møderne og har ikke stemmeret.  
  
7) Foreningen tegnes af bestyrelsen eller de personer, som bestyrelsen udpeger.   
a. Formand og kasserer er tegningsberettigede.   
b. Regnskabsåret er kalenderåret.   
c. Bestyrelsen laver regnskab til godkendelse på Generalforsamlingen.  
8) Bestyrelsesmøder afholdes mindst 3 gange om året, eller når min. et bestyrelsesmedlem ønsker det.   
  
9) Beslutninger træffes ved simpelt flertal – mindst halvdelen af bestyrelsen skal være til stede. Ved stemmelighed, har formandens stemme majoritet.   
  
10) Bestyrelses- og koordinerings-møder kan foregå, elektronisk og/eller ved fysisk møde.   
  
11) Beslutninger kan træffes både elektronisk og/eller ved fysisk møde.   
  
12) Bestyrelsesmødereferater laves i det omfang, det giver mening og kan altid tilsendes hvis medlemmerne rekvirerer det.  
13) Bestyrelsesmedlemmer skal virke som tovholder i oprettede udvalg, der sammen med medlemmer arbejder for foreningens formål.   
  
14) Udvalg dannes efter behov, f.eks.: Avls-, Aktivitets- og Pr-udvalg.  
15) Bestyrelsen har ansvar for drift og opdatering af foreningens hjemmeside.  
**Punkt 3. Aktiviteter & Foreningsarrangementer**   
  
1) Aktiviteter relateret til Lusitanohesten, offentliggøres på foreningens hjemmeside, Facebook samt via e-mail til medlemmerne.   
  
2) Foreningen støtter op om aktiviteter der har interesse for Lusitano hesten og/eller Lusitanoforeningen, også hvis disse er arrangeret af andre foreninger/privatpersoner.  
**3.1 Kåring**  
3) Foreningen tilstræber at afholder Avlskåring og Eksteriør & Bevægelses-konkurrencer årligt under ledelse af en af APSL udpeget dommer. Skiftevis mellem Jylland og Sjælland, på central og neutral plads, der lever op til de nedenfor bestemte krav.   
  
 - Ordentlig bund, gerne Fiber bund på banen samt opvarmning  
 - Min. 10 bokse skal være til rådighed for foreningen

3.1  
Kåring bliver afholdt første weekend efter påske.

3.2  
Ved tilmelding betales depositum på DKK 1.500,-. Bindende tilmelding og fuldbetaling skal ske senest den  
1/1.

3.3  
Ved mindre end 5 kårings heste tilmeldt eller kombination af kårings hest og model and movement, hvor  
indtægt minus evt. indskrivning i LA er fratrukket, er mindre end 10.500kr så vil der ikke blive afholdt kåring  
med APSL dommer det pågældende år.

4) Tilskud og refusion af udgifter kan søges til:   
a. Repræsentation ved Lusitanoforeningens stand, (refusion af udgifter dækkes fuldt ud til både til bestyrelsesmedlemmer og medlemmer).   
b. Medlemmer kan søge tilskud til afholdelse eller deltagelse i arrangementer der lever op til Foreningens formål, ved at ansøge et beløb til bestyrelsens godkendelse.   
  
c. Foreningens udvalg planlægger Lusitano relevante arrangementer, med et budget til bestyrelsens godkendelse.

5) Udbetaling af refusion/tilskud kræver:   
a. Refusion/tilskud skal først godkendes af Bestyrelsen.   
b. Udgifterne skal dokumenteres og kopi af kvitteringer indsendes til bestyrelsen som bilag.   
c. For at opnå tilskud til arrangement/deltagelse, returneres der med en artikel/information om arrangementet til Forenings formål.   
  
**Punkt 4. Medlemskab**   
  
1) Alle personer over 18 år, der er interesseret i Lusitano racen, kan blive medlem af foreningen. Ønsker personer under 18, at blive medlem, er det en forælder der meldes ind.   
  
  
2) Indmeldelse foregår via E-mail til bestyrelsen@lusitanoforeningen.dk, hvor man skriver sine kontaktoplysninger.   
  
3) Ved indmelding sent på året, gælder indbetalt kontingent efter den 1. november også for det følgende kalenderår.  
4) Medlemskontingentet skal betales inden generalforsamling for at opnå stemmeret.   
  
5) Udmelding skal ske skriftligt til foreningens e-mail, inden næstkommende generalforsamling.   
  
6) Bestyrelsen kan ekskludere et medlem, der modarbejder foreningens formål eller APSLs retningslinjer og regler.   
 a) Eksklusionen kan ankes af den ekskluderede, til den næstkommende ordinære generalforsamling, hvor den ekskluderede skal opnå 2/3 dele af de fremmødte stemmer for at omstøde bestyrelsens beslutning.   
  
b) Anken skal være bestyrelsen i hænde senest 21 dage før generalforsamlingen.   
  
7) Ved udmeldelse slettes alle personoplysninger.

**Punkt 5. Generalforsamling**   
  
1) Generalforsamlingen er foreningens højeste myndighed.   
  
2) Vedtægter, kontingentsatser og typer, samt retningslinjer for refusion og priser, kan kun ændres på ordinær generalforsamling.   
  
3) Ordinær generalforsamling afholdes inden 1. marts.   
  
4) Indkaldelsen skal ske skriftligt via e-mail til medlemmerne, samt på Foreningens hjemmeside/Facebook side/gruppe med mindst 21 dages varsel.   
  
5) Indkomne forslag skal være modtaget i bestyrelsen senest 14 dage før generalforsamlingen.   
  
a. Rettidige modtaget forslag offentliggøres via e-mail til foreningens medlemmer senest 1 uge inden generalforsamlingen.   
  
6) Stemmeret på generalforsamlingen gælder kun medlemmer, der har betalt kontingent for det nye år og som er fyldt 18 år. Et medlem 1 stemme eller 1 fuldmagt.   
  
7) Afstemning kan ske ved personligt fremmøde (eller via ”netopkobling”) ved håndsoprækning eller ved tydelig skriftlig fuldmagt til andre medlemmer eller til bestyrelsen.   
  
8) Beslutninger på generalforsamlingen træffes ved stemmeflertal.   
  
9) Ved stemmelighed har formandens stemme majoritet.   
  
10) Foreningen er forpligtet til at føre referat over generalforsamlingen, der udsendes efterfølgende.   
a. Referatet kan altid rekvireres af medlemmerne.   
11) Generalforsamlingens dagsorden skal indeholde:   
a) Valg af dirigent.   
b) Godkendelse af dagsorden.   
c) Bestyrelsens beretning om foreningens virksomhed i det forløbne år.   
d) Godkendelse af regnskab   
e) Planer for aktiviteter for det kommende år – herunder dato og sted for evt. kommende kåringf) Valg af formand eller næstformand (for 2 år) Valg af øvrige bestyrelsesmedlemmer – skiftevis på valg (for 2 år) ~~f~~) Valg til bestyrelseng) Evt. kontingentændringer.   
h) Evt. vedtægtsændringer   
i) Evt. Indkomne forslag (såfremt disse er indkommet rettidigt)   
j) Eventuelt (der kan ikke vedtages noget)   
  
12) Generalforsamlingen kan udpege 1-2 revisorer. Revisorerne behøver ikke at være medlem af foreningen.   
  
13) Generalforsamlingen kan ”udstikke” retningslinjer i forbindelse med %-satser og beløb til arrangementer.

**Punkt 6. Ekstraordinær generalforsamling**   
  
1) Ekstraordinær generalforsamling kan afholdes på forlangende af bestyrelsen, eller hvis mindst 1/3 del af medlemmerne skriftligt forlanger det med angivelse af emne.   
   
**Punkt 7. Opløsning af foreningen**   
  
1) Beslutning om opløsning af Lusitanoforeningen i Danmark kan kun træffes på 2 på hinanden følgende generalforsamlinger med mindst 60 dages mellemrum.   
  
2) Nr. 1 og første generalforsamling, skal der foreslås opløsning af foreningen og forelægges forslag til anvendelse af eventuel formue. Valg af forslag skal besluttes med almindeligt stemmeflertal. Forslaget skal under alle omstændigheder bruges til at fremme hestes forhold i Danmark.   
  
3) Nr. 2 og sidste generalforsamling skal mindst 2/3 af de fremmødte, stemmeberettigede medlemmer stemme for nedlæggelse og afgørelse om anvendelse af eventuel formue.